b'\n_START_ARTICLE_\nSeverno morje\n_START_PARAGRAPH_\nSeverno morje [s\xc3\xa9verno m\xc3\xb3rje] je robno morje Atlantskega oceana med obalama Norve\xc5\xa1ke in Danske na vzhodu, Velike Britanije na zahodu in obalami Nem\xc4\x8dije, Nizozemske, Belgije in Francije na jugu. Njegov stranski odcep je o\xc5\xbeina Skagerrak med Dansko, Norve\xc5\xa1ko in \xc5\xa0vedsko, ki se prek o\xc5\xbein Kattegat, \xc3\x98resund, Mali Belt in Veliki Belt povezuje z Baltskim morjem. Na jugu se Severno morje z ostalim delom Atlantika povezuje prek Dovrskih vrat in Rokavskega preliva, na severu pa prek Norve\xc5\xa1kega morja._NEWLINE_Glavne reke, ki se izlivajo v Severno morje, so Elba (pri Cuxhavnu), Vezera (pri Bremerhavnu), Ems pri Emdenu, Ren in Maas pri Rotterdamu, \xc5\xa0elda pri Flushingu, Temza in Humber (pri Hullu). Ena najbolj prometnih svetovnih umetnih vodnih poti, Kielski prekop, povezuje Severno morje z Baltskim._NEWLINE_Pod morskim dnom so velike koli\xc4\x8dine nafte in zemeljskega plina._NEWLINE_Njegovo sedanje ime verjetno izhaja iz frizijskega pogleda nanj, saj ta nizozemska provinca le\xc5\xbei prav na jugu morja. Danci morje imenujejo tudi Vesterhavet (poleg Nords\xc3\xb8en). Beseda pomeni Zahodni ocean, kar je logi\xc4\x8dno, saj le\xc5\xbei zahodno od Danske.\n_START_SECTION_\nZgodovina\n_START_PARAGRAPH_\nV anti\xc4\x8dnih \xc4\x8dasih so morje imenovali Oceanum (oziroma Mare) Germanicum, kar pomeni Ocean (oziroma Morje) Germanov. To ime se je v angle\xc5\xa1\xc4\x8dini in drugih jezikih skupaj z imenom Severno morje uporabljalo do zgodnjega 18. stoletja, do konca naslednjega pa je bil ta izraz tudi v Nem\xc4\x8diji redko uporabljan celo med u\xc4\x8denjaki._NEWLINE_V \xc4\x8dasu Starih Rimljanov in pred njimi, je Severno morje pomenilo pot med Evropo in Veliko Britanijo. Rimljani so morje pre\xc4\x8dkali. Med drugim je morje pre\xc4\x8dkal tudi Julij Cezar, ko je napadel Britanijo. Za\xc4\x8dela se je trgovina med Rimskimi pristani\xc5\xa1\xc4\x8di v Franciji in med Britanijo. Pozneje so morja pre\xc4\x8dkala germanska plemena, v \xc4\x8dasu preseljevanja ljudstev. To so bili Juti, Angli in Sasi (leto 449). Leta 793 se je za\xc4\x8dela tako imenovana doba vikingov. Z Viljemom Osvajalecem je Severno morje izgubilo vlogo invazijske poti. Pomembnej\xc5\xa1e vloge so dobila druga morja. V \xc4\x8dasu Hanse je morje ponovno pridobilo na pomenu. V nizozemski zlati dobi je morje slu\xc5\xbeilo kot za\xc4\x8detna to\xc4\x8dka pred velikimi potovanji._NEWLINE_Morje je odigralo pomembno vlogo v prvi in drugi svetovni vojni, kot meja med Veliko Britanijo in Nem\xc4\x8dijo._NEWLINE_Morje je leta 1953 poplavilo in zahtevalo prek 2000 nizozemskih in britanskih \xc5\xbertev.'